##  Образец № 1

 **Съгласно чл. 71, ал. 1 от ЗУО**

**

 **РЕПУБЛИКА БЪЛГАРИЯ**

 **Министерство на околната среда и водите**

 РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - гр. ПЛОВДИВ

**РЕШЕНИЕ**

**№ 09 – ДО – 1160 - 00 от 23.02.2021 год.**

На основание чл. 71, ал. 1, във връзка с чл. 35, ал. 1, т. 1 от Закона за управление на отпадъците (ЗУО) и във връзка със Заявление № УО - 53 от 13.01.2021 год. и КП № 0010464 от 22.02.2021 год.

**РАЗРЕШАВАМ**

**на**

**„КАТЕР 2004“ ЕООД**

**І. Да извършва дейности по третиране на отпадъци на следните площадки:**

1. **Площадка № 1:**

* 1. С местонахождение: обл. Пловдив, общ. Карлово, землище на с. Кърнаре с ЕКАТТЕ 40939, поземлен имот с идентификатор 000075, представляващ УПИ 000084 – СКФ – Производствена дейност, общ. сграда - стружково стопанство, с площ от 322м2.
	2. Видът (кодът и наименованието), количеството, произходът на ОЧЦМ и дейностите по третиране, за които се кандидатства са посочени в следната таблица:

|  |  |  |  |  |
| --- | --- | --- | --- | --- |
| **№** | **Вид на отпадъка** | **Дейности,****кодове** | **Количество****(тон/год.)** | **Произход** |
| **Код** | **Наименование** |
| **1** | **2** | **3** | **4** | **5** |
|  | 12 01 01 | Стърготини, стружки и изрезки от черни метали | **R 13 -**Съхраняване на отпадъци до извършването на някоя от дейностите с кодове R 1 - R 12, с изключение на временното съхраняване на отпадъците на площадката на образуване до събирането им ;**R 12** - Размяна на отпадъци за подлагане на някоя от дейностите с кодове R 1 - R 11 /отцеждане, раздробяване, уплътняване/ | 5000 | От юридически лица |

**II. Mетоди и технологии за третиране на отпадъците по видове дейности, вид и капацитет на съоръженията**

Площадката за събиране и третиране на ОЧЦМ да е разположена на територията на обл. Пловдив, общ. Карлово, землище на с. Кърнаре с ЕКАТТЕ 40939, поземлен имот с идентификатор 000075, представляващ УПИ 000084 – СКФ – Производствена дейност, общ. сграда - стружково стопанство, с площ от 322м2.

На територията на площадката, на която „КАТЕР 2004” ЕООД, развива дейността си да се извършват дейности по оползотворяване **R13** - съхраняване на отпадъците, до извършването на някоя от дейностите с кодове R1-R12, с изключение на временното съхраняване на отпадъците на площадката на образуване до събирането им и **R12** – размяна на отпадъци за подлагане на някоя от дейностите с кодове R1 – R11 /отцеждане, раздробяване, уплътняване/ на стърготини, стружки и изрезки от черни метали, формирани от дейността на дружеството наемодател - „СКФ Берингс България” ЕАД и класифицирани с код 12.01.01.

 Дейностите по предварително третиране да се изразяват в отцеждане на събраните стружки и последващото им раздробяване, с цел намаляване на обема им. За отцеждане на събраните стружки да е предвидена вана, разположена в транспортьора, така че емулсиите от стружките да се събират и да не се допускат разливи и замърсяване на терена на площадката. Раздробяването да се извършва, посредством едновалова дробилка за стружки, окомплектована с елеватор за отвеждане на наситнените стружките и механизъм за тяхното разстилане, като целта е те да бъдат равномерно разпределени в контейнера за съхранение. Капацитетът на съоръжението да е 2т/ч.

 Площадката, на която „КАТЕР 2004“ ЕООД извършва дейностите с отпадъци да е разположена на територията на „СКФ Берингс България” ЕАД. Теренът на площадката върху, който се извършват дейностите с ОЧЦМ, да е съобразен с изискванията към площадките, съоръженията и инсталациите за временно съхранение на отпадъци, определени с Приложение № 2 към чл. 12 от Наредбата за изискванията за третиране и транспортиране на производствени и опасни отпадъци. В съответствие с тези изисквания площадката да е оградена и охраняема, с осигурено видео наблюдение, да са предвидени необходимите информационни табели за предназначението на площадката, вида на отпадъците, фирмата експлоатираща площадката и работното време.

За ефективната дейност, извършвана на територията на площадката, да са обособени участъци и сектори, както следва:

* **Сектор за приемане на отпадъци**

На територията на сектора да се извършва приемане на закупените отпадъци от стърготини, стружки и изрезки от черни метали. След това, те да се насочват към участъка за последващо третиране. На територията на участъка да е разположено необходимото оборудване, техника., агрегати, машини, инструментариум.

* **Участък за третиране на отпадъка;**

За отцеждане на събраните стружки да е предвидена вана, разположена в транспортьора, така че емулсиите от стружките да се събират и да не се допускат разливи и замърсяване на терена на площадката. Раздробяването на отцедените стружки, да се извършва посредством едновалова дробилка за стружки, окомплектована с елеватор за отвеждане на наситнените стружките и механизъм за тяхното разстилане, като целта е те да бъдат равномерно разпределени в контейнера за съхранение. Капацитетът на съоръжението да е 2т/ч.

* **Сектор за съхранение на образуваните при извършваната дейност отпадъци**

Формираните от дейността отпадъци да се съхраняват разделно по подходящ начин, съгласно техния произход, вид, състав и характерни свойства, както и в съответствие с изискванията поставени в Наредбата за третиране и транспортиране на производствени и опасни отпадъци, приета с ПМС 53/99 год / ДВ бр.29 / 99 год.//.

Съдовете, в които се съхраняват събраните и формираните от дейността отпадъци, да бъдат изолирани от околната среда, корозивно устойчиви спрямо веществата съдържащи се в отпадъците, както и материалът от който са изработени да не взаимодейства с тях и да имат обозначителни табели за кода и наименованието на съответния отпадък, съгласно Наредба №2 / 2014 год. за класификация на отпадъците.

**III.** **Условия, при които да се извършват дейностите по третиране на отпадъци**

1. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно наредбата по чл. 3 от ЗУО, както следва:
* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

 **2.** Площадката за третиране на отпадъци да отговаря на следните изисквания:

* площадката да е изградена, оборудвана и да се експлоатира, съгласно изискванията към площадките за третиране на отпадъци, регламентирани в Приложение № 2 от Наредбата за третиране и транспортиране на производствени и опасни отпадъци /ПМС 53/1999 год. – ДВ бр. 29/99г. /, както и съгласно изискванията на Наредба № Iз-1971 от 2009 г. за строително-техническите правила и норми за осигуряване на безопасност при пожар (обн., ДВ, бр. 96 от 2009 г.; изм. и доп., бр. 17 и 101 от 2010 г.);
* да е разположена в близост до пътно платно и да има осигурен достъп до него, като с това да не се създават предпоставки и условия за затрудняване на транспортното и всяко друго обслужване;
* площадката да се намира в терен с ограничен достъп и осигурена денонощна охрана;
* площта на площадката да са достатъчни за извършването на дейностите с отпадъци;

**3.** Площадката за съхраняване на отпадъци да отговаря на следните изисквания:

* да е оградена и с ясни надписи за предназначението, вида на отпадъците, които се третират на нея, както и за дружеството, което я експлоатира и работното време;
* всички приети, както и формираните от дейността отпадъци да се съхраняват на територията на площадката, съгласно **посочената площ в разрешителния документ.**
* да е оборудвана с обособен участък за престой на колите по време на извършване на дейностите по товарене и разтоварване на отпадъците;
* да е ясно означена и да е отделена от останалите съоръжения в обекта;
* да е пожарообезопасена чрез достатъчeн брой подходящи пожарогасители;
* да е бетонирана, с цел лесно почистване и защита на почвата от замърсяване;
* да разполага с налични количества абсорбенти (пръст, пясък, трици и др.), използвани за ограничаване на евентуални разливи;

**4.** Отпадъците в зависимост от техния вид, свойства и състав да се транспортират по начин, които няма да възпрепятства тяхното следващо оползотворяване. Транспортирането на отпадъците посочени в настоящето решение да се извършва въз основа на писмен договор с фирми притежаващи съответните документи по чл. 35 от ЗУО (*ДВ. бр.53/2012г, с посл. изм. и доп*.) със специализирани и технически изправни средства.

**5.** Дейностите по третиране на отпадъци да отговарят на изискванията, описани в точка **ІІ. Mетоди и технологии за третиране на отпадъците по видове дейности.**

**6.** Дейностите, които се извършват от „Катер 2004“ ЕООД с отпадъците, описани в настоящето разрешение да се организират и експлоатират по начин, по който се изключва замърсяване на почвата и други компоненти на околната среда, както и по начин, който не застрашава човешкото здраве.

**7.** Да се води отчетност и да се предоставя информация съгласно изискванията на наредбата по чл. 48, ал. 1 от ЗУО - Наредба № 1 за реда и образците, по които се предоставя информация за дейностите по отпадъците, както и реда за водене на публични регистри (*ДВ, бр.51/2014 г., с посл. изм. и доп.*).

**8.** Притежателят на разрешението е длъжен да осигурява неограничен достъп на компетентния орган за инспекция и контрол на отчетността, за спазване на нормативните изисквания за третиране на отпадъците и условията, поставени в Решението.

**9.** Да се спазват стриктно изискванията на Закона за управление на отпадъците (*ДВ. бр. 53/2012 год., посл. изм. и доп., ДВ, бр. 25/26.03.2019 г.*), както и други нормативни актове, отнасящи се за дейността.

**10.** След приключване на дейността, да се предприемат всички необходими мерки за възстановяване на терените, на които са извършвани дейностите с отпадъци, като същите се почистят от всички отпадъци в законоустановения срок.

**11.** **Да е с осигурено 24 – часово видеонаблюдение, записите от което да се съхраняват на площадките за срок най – малко една година**.

**12.** **Най-малко един месец преди изтичането на срока на действие на банковата гаранция по чл. 69, ал. 2 от ЗУО да предостави на РИОСВ-Пловдив подновена банкова гаранция.**

**IV.** М**ерките за безопасност и превантивните мерки, които да се предприемат с отпадъците при аварийна ситуация.**

За извършването на дейностите с отпадъци, да бъде създадена добра организация и ефективно да се прилагат заложените в технологичния процес схеми за събиране, третиране и временно съхраняване на производствени и опасни отпадъци.

При извършване на дейностите с отпадъци да се предприемат следните ***превантивни мерки за сигурност:***

* При възникване на аварийна ситуация да се уведомяват съответните органи – ППО, ГЗ, Спешна медицинска помощ, МВР и др.;
* При работа да се използват индивидуални средства за защита – специално работно облекло, лични предпазни средства, ръкавици и др.;
* Да се осигуряват на всеки 6 месеца задължителни медицински и алергични тестове на всички работници;
* Да се извършва встъпителен и периодичен инструктаж и обучение на персонала в съответствие със Закона за здравословни и безопасни условия на труд;
* Всички работници да са инструктирани и запознати с аварийния план ;
* Експлоатацията и поддържането на машините, съоръженията и технологичното оборудване, прилагани при дейностите по отпадъците, да се извършват съобразно технологичните изисквания и срокове за тяхната експлоатационна годност ;

**Забранява се:**

* Смесването на отпадъци, с други, което ще възпрепятства тяхното оползотворяване;
* Оползотворяването на какъвто и да било друг отпадък, освен посочените в настоящето разрешение отпадъци, формиран от дейностите на площадката;
* Нерегламентираното изхвърляне на отпадъци;
* Изгарянето на или всяко друго нерегламентирано обезвреждане, освен разрешените дейности, съгласно Закона за управление на отпадъците, действащото екологично законодателство в Република България и Директивите на ЕС;

***Решението може да бъде обжалвано чрез директора на РИОСВ пред Министъра на околната среда и водите и/или пред Административен съд в района, на който е постоянният адрес или седалището на посочения в акта адресат, в 14-дневен срок от съобщаването му по реда на Административнопроцесуалния кодекс.***

**ИНЖ. ДЕСИСЛАВА ГЕОРГИЕВА**

*Директор на РИОСВ - Пловдив*